रानी एलिज़ाबेथ धरती
रानी एलिज़ाबेथ धरती (Queen Elizabeth Land) अंटार्कटिका की मुख्यभूमि का एक हिस्सा है। इसका नाम ब्रिटिश सरकार ने रखा था जो कुछ अन्य देशों ने स्वीकार नहीं किया है, इसलिये इसी क्षेत्र को अन्य नामों से भी बुलाया जाता है। ब्रिटेन, चिले और आर्जेन्टीना तीनों यहाँ पर अपनी सम्प्रभुता बताते हैं, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है। ध्यान दें कि यह राजकुमारी एलिज़ाबेथ धरती से बिलकुल अलग है।